biswa921/hiwiki-latest-pages-articles-raw huggingface dataset:
उकठा रोग

right|thumb|300px|उकठा रोग से ग्रस्त सूरजमुखी के पौधे 
उकठा रोग (Wilting) में पौधों की पत्तियाँ और मुलायम भाग सूखने लगते हैं और उनमें दृढ़ता नहीं रह जाती। यह रोग अरहर, गन्ना, चना आदि बहुत से पौधों में होता है। इसके बहुत से कारण हो सकते हैं।

 बाहरी कड़ियाँ
गन्ने का उकठा रोग

श्रेणी:पौधों के रोग
फाइलेरिया

thumb|फाइलेरिया
फाइलेरिया (Filariasis या philariasis) परजीवी द्वारा होने वाला रोग है जो धागा के समान दिखने वाले 'फाइलेरिओडी' (Filarioidea) नामक निमेटोड के कारण होता है। यह प्रायः संक्रामक उष्णकटिबन्धीय रोग है।

फाइलेरिया के आठ प्रकार के नेमाटोड ज्ञात हैं जो मानवों को अपना निशाना बनाते हैं।
आजकल हम लोग इसको समाप्त करने का पूरा प्रयास कर रहें हैं 
जिसके लिए टीकाकरण सुरु किया गया है।
फाईलेरिया वुचेरेरिया बैन्क्रोफटाई परजीवी द्वारा होता हैं।

 इन्हें भी देखें
 फीलपाँव

श्रेणी:रोग
श्रेणी:परजीवीfhaileriya यानी हाथी पाव से बचाव के लिए सबसे पहले अपने आस पास को साफ सुथरा रखे और पानी इकट्ठा ना होने दे समय समय पर कीटनाशक दवा का छिड़काव करे !
वंस अपॉन अ टाइम इन मुंबई-दोबारा

वंस अपॉन अ टाइम इन मुंबई-दोबारा (संक्षिप्त रूप में OUATIMD) 2013 की भारतीय क्राइम गैंगस्टर फ़िल्म है जिसका निर्देशन मिलन लूथरिया ने किया है। इस फ़िल्म की निर्माता एकता कपूर और शोभा कपूर हैं। यह 2010 में प्रदर्शित फ़िल्म वंस अपॉन ए टाईम इन मुम्बई की उत्तरकृत्ति है। फ़िल्म में मुख्य भूमिका में अक्षय कुमार, सोनाक्षी सिन्हा और इमरान ख़ान हैं एवं सोनाली बेंद्रे सहायक कलाकार की भूमिका में हैं।
 पटकथा
 कलाकार 
 अक्षय कुमार - शोएब ख़ान
 इमरान ख़ान - असलम
 सोनाक्षी सिन्हा - जसमिन मिर्ज़ा
 सोनाली बेंद्रे - मुम्ताज़ ख़ान
 सरफराज़ खान - जावेद
 महेश मांजरेकर - रावल
 कुरुष देबू - दर्जी
 पितोबाश त्रिपाठी - डेढ टांग
 कुसुम - जिम्मी
 सोफी चौधरीमोहर बसु (2013-07-04) Trailer Analysis : Once Upon A Time In Mumbaai Dobaara . Koimoi.com. Retrieved on 2013-08-05.
 टिकु तलसानिया - तैय्यब अली
 फराज़ देसवाली - फराज़ ख़ान
 विद्या बालन, एक गाने में केमियो।
 संगीत 

 समालोचना

फ़ील्म के गीतों को मुख्यतः सकारात्मक प्रतिक्रिया ही मिली।

 फ़िल्म समालोचना

 इन्हें भी देखें 
 वन्स अपॉन ए टाईम इन मुम्बई
 सन्दर्भ 

 बाहरी कड़ियाँ 
 
 

श्रेणी:भारतीय फ़िल्में
श्रेणी:2013 में बनी हिन्दी फ़िल्म
कोलख़ोज़

thumb|230px|मोल्दोवा में खेतों में काम करते कोलख़ोज़निक
कोलख़ोज़ या कॉलख़ोज़ (रूसी: колхо́з, Kolkhoz) सोवियत संघ में एक प्रकार की सामूहिक कृषि प्रणाली के खेतों को कहा जाता था। इसके साथ-साथ सोवियत संघ में सरकारी खेत भी हुआ करते थे, जो सोवख़ोज़ कहलाते थे। १९१७ की अक्तूबर समाजवादी क्रांति के बाद कई किसानों ने सामूहिक कृषि आरम्भ कर दी थी और कई स्थानो पर कोलख़ोज़ स्वयं ही उभर आए थे। स्टालिन के काल में बहुत बड़े पैमाने पर इस प्रणाली पर ज़ोर दिया गया और स्वतंत्र कृषकों को ज़बरदस्ती कोलख़ोज़ों में संगठित किया गया।

 शब्दोत्पत्ति 
'कोलख़ोज़' शब्द 'कोलेक्तिवनोए ख़ोज़्याय्स्त्वो' (коллекти́вное хозя́йство) का संक्षिप्त रूप है जिसका रूसी भाषा में अर्थ 'सामूहिक खेत' है। इसमें बिन्दु-वाले 'ख़' के उच्चारण पर ध्यान दें क्योंकि यह बिन्दु-रहित 'ख' से अलग है और ख़रीद, ख़राब और ख़बर जैसे शब्दों में पाया जाता है।

 स्टालिन-काल के कोलख़ोज़
कोलख़ोज़ पर काम करने वाले लोगों को 'कोलख़ोज़निक' बुलाया जाता था। सैद्धांतिक तौर पर उन्हें कोलख़ोज़ की उपज और मुनाफ़े का एक भाग दिया जाता था लेकिन वास्तविकता में बहुत से कोलख़ोज़निकों को कोई भी हिस्सा नहीं मिलता था। Exile and Discipline: The June 1948 campaign against Collective Farm shirkers by Jean Levesque, p. 13 कोलख़ोज़ की पैदावार केवल सरकार को ही बेची जा सकती थी और वह भी सरकार द्वारा निर्धारित दामों पर, जो बहुत कम होते थे। इस उपज को सरकार अच्छे दाम पर बाज़ारों में बेचती थी जो सोवियत सरकार के लिए आय का अच्छा स्रोत था। Caroline Humphrey, Karl Marx Collective: Economy, society and religion in a Siberian collective farm, Cambridge University Press, Cambridge (1983), p. 96. कोलख़ोज़निक को एक छोटा-सा भूमि का टुकड़ा और कुछ पशु अपने लिए भी दिए जाते थे।

सरकार ने सभी सोवियत नागरिकों के साथ-साथ कोलख़ोज़निकों को भी पासपोर्ट दिए हुए थे और उन्हें कोलख़ोज़ छोड़ने की अनुमति नहीं थी। १९६९ तक किसी कोलख़ोज़ में पैदा हुए बच्चों को बड़े होकर उसी कोलख़ोज़ पर काम करना होता था। सरकार कोलख़ोज़ों को पैदावार का एक वार्षिक लक्ष्य देती थी। उस से कम उपज होने पर किसानों को दण्ड दिया जाता था, जिसमें उनकी निजि खेत व जानवरों के ज़ब्त होने से लेकर उन्हें श्रम-कारावास की एक वर्ष तक की सज़ा दी जाती थी।Fedor Belov, The History of a Soviet Collective Farm, Praeger, New York (1955), pp. 110-11.

 प्रणाली का अंत 
१९९१ में सोवियत संघ टूट गया और कोलख़ोज़ प्रणाली का भी अन्त हो गया।

 इन्हें भी देखें
सामूहिक कृषि

 सन्दर्भ 

श्रेणी:सोवियत संघ में कृषि
श्रेणी:सहकारी कृषि
भारत के सामाजिक-आर्थिक मुद्दे

right|thumb|180px|वाराणसी में भीख माँगते दो व्यक्ति। भारत की आबादी का एक बहुत बड़ा हिस्सा अभी भी गरीबी रेखा से नीचे है।भारत विश्व का क्षेत्रफल अनुसार सातवाँ सबसे बड़ा और जनसंख्या अनुसार दूसरा सबसे बड़ा एक दक्षिण एशियाई राष्ट्र है। इसकी विकासशील अर्थव्यवस्था वर्तमान समय में विश्व की दस सबसे बड़ी अर्थव्यवस्थाओं में से एक है। 1991 के बड़े आर्थिक सुधारों के पश्चात भारत सबसे तेजी से बढ़ती प्रमुख अर्थव्यवस्थाओं में से एक बन गया तथा इसे नव औद्योगीकृत देशों में से एक माना जाता है। आर्थिक सुधारों के पश्चात भी भारत के समक्ष अभी भी कई सामाजिक चुनौतियाँ है जिनमें से प्रमुख सामाजार्थिक मुद्दे हैं: गरीबी, भ्रष्टाचार, नक्सलवाद व आतंकवाद, कुपोषण और अपर्याप्त सार्वजनिक स्वास्थ्य सेवा।

भारत में सामाजार्थिक मुद्दों से सम्बन्धित आँकड़ों का अभिलेख भारत सरकार का सांख्यिकी और कार्यक्रम कार्यान्वयन मंत्रालय रखता है। 1999 में स्थापित इस मंत्रालय का राष्ट्रीय प्रतिदर्श सर्वेक्षण कार्यालय हर वर्ष सामाजार्थिक सर्वेक्षण करता है जो कि दौरों के रूप में किया जाता है। इस सर्वेक्षण में थोड़े बहुत क्षेत्रों को छोड़ कर सम्पूर्ण भारत को शामिल किया जाता है। जिन क्षेत्रों को इस सर्वेक्षण से बहार रखा जाता है उनमें सम्मिलित हैं नागालैंड के वे आंतरिक गाँव जो बस मार्ग से पाँच किलोमीटर से अधिक दूरी पर स्‍थित हैं व अण्डमान और निकोबार द्वीपसमूह के वे गाँव जो पूर्ण रूप से अगम्‍य हैं।

 आर्थिक मुद्दे 

 गरीबी 

भारत में गरीबी व्यापक है, देश में अनुमानतः विश्व के एक तिहाई गरीब निवास करते हैं। विश्व बैंक की 2010 में आई एक रिपोर्ट के अनुसार भारत की पूरी आबादी का 32.7% हिस्सा अन्तराष्ट्रीय गरीबी रेखा $1.25 के नीचे जीवन व्यतीत करता है और 68.7% आबादी प्रतिदिन $2 से भी कम में अपना जीवन निर्वाह करती है।

 भ्रष्टाचार 

भारत में भ्रष्टाचार एक प्रमुख मुद्दा है और इससे देश की अर्थव्यवस्था पर प्रतिकूल प्रभाव पड़े हैं। ट्रांसपेरेंसी इंटरनेशनल द्वारा 2005 में कराए गए एक अध्ययन में पाया गया था कि सफलतापूर्वक सार्वजनिक कार्यालयों में अपना काम निकालने के लिए 62% से भी अधिक भारतीयों को प्रत्यक्ष रूप से रिश्वत देने या किसी तरह के प्रभाव का सहारा लेने का अनुभव था। 2008 में इसी तरह की रिपोर्ट में पाया गया कि 40% भारतीयों को सरकारी कार्यालयों में रिश्वत देने या किसी तरह के निजी सम्पर्क का सहारा लेने का अनुभव था। 2012 में ट्रांसपेरेंसी इंटरनेशनल के भ्रष्टाचार सूचकांक में शामिल किए गए 176 देशों में से भारत विश्व का 94वां सबसे भ्रष्ट देश था।

 हिंसा 
 नक्सलवाद व आतंकवाद 
 
भारत बहुत समय से आतंकवाद का शिकार रहा है। गृह मंत्रालय के अनुसार आतंकवाद देश के लिए एक महत्वपूर्ण खतरा बना हुआ है। भारत के कई राज्य आतंकवाद या नक्सलवाद से प्रभावित रहे हैं, इनमें प्रमुख रूप से शामिल हैं: जम्मू और कश्मीर, उड़ीसा, छत्तीसगढ़, झारखण्ड और उत्तर-पूर्व के सात बहन राज्य। 2012 में देश के 640 जिलों में से कम से कम 252 जिले विद्रोही और आतंकवादी गतिविधियों से विभिन्न स्तर पर पीड़ित थे।

 सन्दर्भ 

सामाजार्थिक मुद्दे
सामाजार्थिक मुद्दे
५९ कन्या तारा

right|280px| ५९ कन्या तारा का परिचित्रण कन्या राश कि उपयोग कर। 
५९ कन्या या ५९ वर्जिनिस (59 Virginis), जिसे ई वर्जिनिस (e Virginis), ग्लीज़ ५०४ (Gliese 504) और जी॰जे॰ ५०४ (GJ 504) भी कहते हैं, एक G-श्रेणी का मुख्य अनुक्रम तारा है। यह पृथ्वी से लगभग ५७ प्रकाश-वर्ष की दूरी पर स्थित है और आकाशे में कन्या तारामंडल के क्षेत्र मे नज़र आता है। वैज्ञानिकों को इस तारे में दिलचस्पी है क्योंकि यह हमारे सूरज से मिलता-जुलता G-श्रेणी का तारा है और सन् २०१३ में इसके इर्द-गिर्द परिक्रमा करता एक ग़ैर-सौरीय ग्रह पाया गया था।Kuzuhara, M.; M. Tamura, T. Kudo, M. Janson, R. Kandori, T. D. Brandt, C. Thalmann, D. Spiegel, B. Biller, J. Carson, Y. Hori, R. Suzuki, A. Burrows, T. Henning, E. L. Turner, M. W. McElwain, A. Moro-Martin, T. Suenaga, Y. H. Takahashi, J. Kwon, P. Lucas, L. Abe, W. Brandner, S. Egner, M. Feldt, H. Fujiwara, M. Goto, C. A. Grady, O. Guyon, J. Hashimoto, Y. Hayano, M. Hayashi, S. S. Hayashi, K. W. Hodapp, M. Ishii, M. Iye, G. R. Knapp, T. Matsuo, S. Mayama, S. Miyama, J.-I. Morino, J. Nishikawa, T. Nishimura, T. Kotani, N. Kusakabe, T. -S. Pyo, E. Serabyn, H. Suto, M. Takami, N. Takato, H. Terada, D. Tomono, M. Watanabe, J. P. Wisniewski, T. Yamada, H. Takami, T. Usuda (2013). "Direct Imaging of a Cold Jovian Exoplanet in Orbit around the Sun-like Star GJ 504". arXiv:1307.2886 . जी॰जे॰ ५०४ बी (GJ 504 b) द्वारा नामांकित इस ग्रह का रंग गुलाबी है और यह सूरज-जैसे तारों के ग्रहीय मंडलों में तब तक पाए गए ग्रहों में से सबसे कम द्रव्यमान रखता था।Pink Alien Planet Is Smallest Seen with Sun-Like Star , August 06, 2013, Space.com, ... the newly discovered exoplanet GJ 504b weighs in with about four times Jupiter's mass ...

 इन्हें भी देखें
जी॰जे॰ ५०४ बी ग्रह
ग़ैर-सौरीय ग्रह
कन्या तारामंडल

 सन्दर्भ 

श्रेणी:कन्या तारामंडल
श्रेणी:जी-प्रकार मुख्य अनुक्रम तारे
श्रेणी:ग्रहीय मंडल
सिवियर एक्यूट रेस्पिरेटरी सिंड्रोम

सिवियर एक्यूट रेस्पिरेटरी सिंड्रोम अथवा सार्स () सार्स कोरोनावाइरस द्वारा जनित श्वसन से संबंधित रोग है। नवम्बर २००२ और जुलाई २००३ के बीच, दक्षिणी चीन में सार्स रोग प्रकोप आरम्भ हुआ जिसके परिणामस्वरूप विभिन्न देशों में 8273 लोग संक्रमित हुए एवं 775 लोगों की मृत्यु हो गयी थी, इसमें सबसे अधिक संख्या हाँगकांग की रही। विश्व स्वास्थ्य संगठन (डब्ल्यूएचओ) के अनुसार (9.6% मृत्यु)। २००३ के पूर्वार्द्ध में कुछ ही सप्ताह में सार्स विभिन्न ३७ देशों के व्यक्तियों में फैल गया।
 प्रभावित देश 
इस रोग की शुरुआत एक अंतरराष्ट्रीय व्यापारी चेन से हुई जो वियतनाम आने से पहले हॉन्ग कॉन्ग में रुके थे।
 देश  मौतें  प्रभावितचीन  349  5327हाँगकांग  299  1799कनाडा  43  251ताइवान  37  346सिंगापुर  33  238वियतनाम  5  63मलेशिया  2  5फ़िलीपीन्स  2  14थाईलैंड  2  9फ्रांस  1  7दक्षिण अफ्रीका  2  2

 सन्दर्भ 

 बाहरी कड़ियाँ 
 
श्रेणी:महामारी
श्रेणी:विश्वमारी
पियर द फर्मा

right|thumb|200px|पियरे द फर्मा
पियर द फर्मा (Pierre De Fermat ; १७ अगस्त १६०१ ई. - १२ जनवरी १६६५ ई.) फ्रांसीसी वकील एवं गणितज्ञ थे।

फर्मा का जन्म १७ अगस्त १६०१ ई. को बोमॉन्ट द लोमाग्ने में हुआ था। फर्मा अपने अंतिम प्रमेय के कारण अधिक प्रसिद्ध हो गए। इन्होंने अंतिम प्रमेय में बताया कि xn+yn=zn) किसी भी घनात्मक पूर्णांक से संतुष्ट नहीं होता, यदि n >2 हो। यद्यपि फर्मा ने लिखा है कि उन्होंने उपर्युक्त समीकरण सिद्ध कर दिया था किंतु साधारणतया यह विश्वास किया जाता है कि उनकी उपपत्ति में अशुद्धि है। १९९५ तक इस समीकरण की शुद्ध उपपत्ति प्राप्त नहीं हो सकी थी, यद्यपि बहुत से गणितज्ञों ने इसे सिद्ध करने का प्रयास किया। विश्लेषात्मक ज्यामिति (analytical geometry) एवं प्रायिकता (probability) पर किए गए कार्य के कारण फर्मा बहुत प्रसिद्ध हैं। १२ जनवरी १६६५ ई. को इनका देहांत हो गया।

 इन्हें भी देखें
फर्मा का अंतिम प्रमेय

श्रेणी:गणितज्ञ
जी॰जे॰ ५०४ बी ग्रह

thumb|220px|नासा द्वारा जारी किया गया जी॰जे॰ ५०४ बी का काल्पनिक चित्रण
thumb|220px|हवाई द्वीपसमूह पर स्थित सुबारू दूरबीन से जी॰जे॰ ५०४ तारे के ग्रहीय मंडल से आने वाले प्रकाश का चित्रण - इसी के अध्ययन से जी॰जे॰ ५०४ बी ग्रह की मूल खोज की गई थी
जी॰जे॰ ५०४ बी (GJ 504 b) कन्या तारामंडल के ५९ कन्या तारे (उर्फ़ ५९ वर्जिनिस या जी॰जे॰ ५०४) की परिक्रमा करता हुआ एक गैस दानव ग्रह है। अगस्त २०१३ में मिले इस ग्रह का द्रव्यमान (मास) हमारे सौर मंडल के बृहस्पति ग्रह से लगभग ४ गुना अनुमानित किया गया है। अन्दाज़ा लगाया जाता है कि यदि इस ग्रह को आँखों द्वारा सीधा देखा जा सकता तो इसका रंग गाढ़ा गुलाबी प्रतीत होता। ५९ कन्या तारा सूरज से मिलता-जुलता G-श्रेणी का मुख्य अनुक्रम तारा है और जिस समय जी॰जे॰ ५०४ बी की खोज हुई थी वह सूरज-जैसे तारों के ग्रहीय मंडलों में तब तक पाए गए ग्रहों में से सबसे कम द्रव्यमान रखता था।Pink Alien Planet Is Smallest Seen with Sun-Like Star , August 06, 2013, Space.com, ... the newly discovered exoplanet GJ 504b weighs in with about four times Jupiter's mass ... वैज्ञानिक अनुमान लगाते हैं कि यह अपने तारे से लगभग ४३.५ खगोलीय ईकाईयों की दूरी पर स्थित कक्षा में उसकी परिक्रमा कर रहा है।Scientists Directly Image Extrasolar Gas Giant GJ 504b , 6 Aug 2013, Sci-News.com, Accessed: 18 Aug 2013, ... If we could travel to this giant planet, we would see a world still glowing from the heat of its formation with a color reminiscent of a dark cherry blossom, a dull magenta ... GJ 504b lies at a distance of about 43.5 AUs ... यह ग्रहीय मंडल पृथ्वी से लगभग ५७ प्रकाश वर्ष की दूरी पर है।Kuzuhara, M.; M. Tamura, T. Kudo, M. Janson, R. Kandori, T. D. Brandt, C. Thalmann, D. Spiegel, B. Biller, J. Carson, Y. Hori, R. Suzuki, A. Burrows, T. Henning, E. L. Turner, M. W. McElwain, A. Moro-Martin, T. Suenaga, Y. H. Takahashi, J. Kwon, P. Lucas, L. Abe, W. Brandner, S. Egner, M. Feldt, H. Fujiwara, M. Goto, C. A. Grady, O. Guyon, J. Hashimoto, Y. Hayano, M. Hayashi, S. S. Hayashi, K. W. Hodapp, M. Ishii, M. Iye, G. R. Knapp, T. Matsuo, S. Mayama, S. Miyama, J.-I. Morino, J. Nishikawa, T. Nishimura, T. Kotani, N. Kusakabe, T. -S. Pyo, E. Serabyn, H. Suto, M. Takami, N. Takato, H. Terada, D. Tomono, M. Watanabe, J. P. Wisniewski, T. Yamada, H. Takami, T. Usuda (2013). "Direct Imaging of a Cold Jovian Exoplanet in Orbit around the Sun-like Star GJ 504". arXiv:1307.2886 .

 इन्हें भी देखें
५९ कन्या तारा
ग़ैर-सौरीय ग्रह

 सन्दर्भ 

श्रेणी:कन्या तारामंडल
श्रेणी:बहिर्ग्रह
श्रेणी:गैस दानव
कवित्त

साधारण अर्थ में कविता को 'कवित्त' कहते हैं (निज कवित्त केहि लाग न नीका  —तुलसीदास)। किन्तु विशेष अर्थ के रूप में कवित्त एक छन्द है। इसमें प्रत्येक चरण में ८, ८, ८, ७ के विराम से ३१ अक्षर होते हैं । केवल अन्त में गुरु होना चाहिए, शेष वर्णो के लिये लघु गुरु का कोई नियम नहीं है । जहाँ तक हो, सम वर्ण के शब्दों का प्रयोग करें तो पाठ मधुर होता है। यदि विषम वर्ण के शब्द आएँ तो दो एक साथ हों। इसे 'मनहरन घनाक्षरी' भी कहते हैं। 

उदाहरण
 कूलन में, केलि में, कछारन में, कुंजन में, कयारिन में कलिन कलीन किलकंत है । 
 कहै पझाकर परागन में, पौनहू में, पातन में, पिक में, पलासन पगंत है । 
 द्वारे में, दिसान में दुनी में, देस देसन में, देखी दीप दीपन में, दीपत दिगंत है । 
 बीथिन में, ब्रज में, नबेलिन में, बेलिन में, बनन में, बागन में, बगरयो बसंत है । 
 — पद्माकर
शीर्षक : हिन्दी 
प्राकृत भाषा का अपभ्रंशीय रूप है हिन्दी, 
माँ संस्कृत की सबसे प्यारी बेटी है हिन्दी। 
सुंदर, सरल, सहज, मनोरम है हिन्दी, 
सच पूछो तो है भारत के माथे की बिन्दी।
पंत, निराला, दिनकर की पहचान हिन्दी,
सुभद्रा, महादेवी का अभिमान है हिन्दी।
पीड़ितों की व्यथा का ये करूण गान है हिन्दी,
सुंदर भारत का राष्ट्रीय गान है हिन्दी।
हिन्दी से हिन्दुस्तान, हिन्दी से सारा जहान है, 
हिन्दी से बनता मेरा भारत महान है।
- ओशिन शुक्ला 'साक्षी'

 

श्रेणी:छंद
ज्योतिसर

right|thumb|300px|पवित्र वटवृक्ष जिसके नीचे भगवान कृष्ण ने अर्जुन को गीता का उपदेश दिया था।
ज्योतिसर हरियाणा के कुरुक्षेत्र जिले में स्थित एक कस्बा है। यह एक हिन्दू तीर्थ है जो कुरुक्षेत्र-पहोवा मार्ग पर थानेसर से पाँच किमी पश्चिम में स्थित है। माना जाता है कि यहीं पर भगवान कृष्ण ने अर्जुन को गीता का उपदेश दिया था। 'ज्योति' का अर्थ 'प्रकाश' है तथा 'सर' का अर्थ 'तालाब'। 

यहाँ एक बरगद का वृक्ष है जिसके बारे में मान्यता है कि इसी वट वृक्ष के नीचे कृष्ण ने अर्जुन को उपदेश दिया था और यहीं अर्जुन को अपना विराट रूप दिखाया था। वट व्रक्ष के निचे चबूतरे का निर्माण महाराजा दरभंगा ने करवाया था

 बाहरी कड़ियाँ
ज्योतिसर में श्रीकृष्ण ने दिया कर्म का संदेश
ज्योतिसर, जहाँ श्रीकृष्ण ने अर्जुन को गीता का उपदेश दिया था।]

श्रेणी:हरियाणा का भूगोल
श्रेणी:हिन्दू तीर्थ स्थल
श्रेणी:कुरुक्षेत्र
श्रेणी:महाभारत
सन्निहित सरोवर

right|thumb|300px|सन्निहित सरोवर
सन्निहित सरोवर हरियाणा के कुरुक्षेत्र में स्थित एक पवित्र सरोवर है। यह कुरूक्षेत्र में कैथल मार्ग पर श्री कृष्ण संग्रहालय के पास स्थित है। कहा जाता है कि यहाँ पर महाभारत युद्ध के बाद पांडवों ने सभी दिवंगतों की मुक्ति के लिए पिंड-दान आदि कार्य किया था। यहाँ एक विशाल सरोवर का निर्माण किया गया है जिसके चारों ओर रात्रि के लिए प्रकाश व्यवस्था भी की गई है।

सन्निहित सरोवर के बारे में मान्यता है कि यहीं सात सरस्वती नदियाँ मिलती हैं। इस सरोवर के जल में अमावस्या को स्नान करना पुण्यकारी माना जाता है।

श्रेणी:हिन्दू तीर्थ स्थल
श्रेणी:कुरुक्षेत्र

सन्निहित सरोवर में भगवान विष्णु और माता लक्ष्मी का वास माना जाता है और ऐसी मान्यता है कि इस नदी में स्नान करने से भटकती आत्माओं से शांति मिल जाती है । - ममता सोनी वलोगस्
पासा

अंगूठाकार|चार पारंपरिक पासे जो सभी छह अलग-अलग पक्षों का दर्शन करें।
अंगूठाकार|बड़े और छोटे पासे धीमी गति से फेंके जा रहे हैं।
पासा चिह्नित बाज़ूओ वाली छोटी, फेंकने योग्य वस्तुएं हैं जो कई तरीकों से रखी जा सकती हैं। इनका उपयोग यादृच्छिक मान उत्पन्न करने के लिए किया जाता है, आमतौर पर टेबलटॉप गेमों में, जिसमें पासा गेम, बोर्ड गेम, रोल-प्लेइंग गेम और मौके के खेल भी शामिल हैं। हिन्दी मुहावरों में पासा पलटना काफी मशहूर है जिसका मतलब होता है हारी हुई बाजी जीतना। इसी प्रकार इस शब्द से जुड़ा हुआ एक दूसरा मुहावरा है पासा फेंकना जिसका अर्थ होता है भाग्य आजमाना।

 इतिहास 
 चाल के तरीके 
 निर्माण 
 उत्पादन 
thumb|पश्चिमी, एशियाई और कैसीनो का पासा
गैर-सठीक पासों का निर्माण प्लास्टिक इंजेक्शन मोल्डिंग प्रक्रिया के माध्यम से किया जाता है, जो अक्सर पॉलीमेथाइल मेथैक्रिलेट (पीएमएमए) से बना होता है। पासे पर मौजूद पिप्स या संख्याएँ साँचे का एक हिस्सा हैं। पासों को अपारदर्शी या पारदर्शी बनाने के लिए उनमें अलग-अलग रंग मिलाए जा सकते हैं, या पासे को धब्बेदार या संगमरमर बनाने के लिए कई रंग जोड़े जा सकते हैं।

 यूनिकोड प्रतिनिधित्व 
⚀ ⚁ ⚂ ⚃ ⚄ ⚅ 🎲

 असमान वज़नदार पासा 
एक असमान रूप से वज़नदार, भारित, धोखा देने वाला, या टेढ़ा पासा वह है जिसके साथ छेड़छाड़ की गई है ताकि वह एक निष्पक्ष पासे की तुलना में अधिक या कम बार एक विशिष्ट पक्ष की ओर गिरे। भरे हुए पासे बनाने की कई तरीकें हैं, जिनमें गोल फलक, अवर्गाकार फलक और वज़न शामिल हैं। कैसीनो और जुआ हॉल अक्सर पारदर्शी सेलूलोज़ एसीटेट पासों का उपयोग करते हैं क्योंकि अपारदर्शी पासों की तुलना में छेड़छाड़ का पता लगाना आसान हो जाता है। 

 विविधताएँ 
 बहुफलकीय पासा 
 सामान्य विविधताएँ  
 दुर्लभ विविधताएँ  
 प्रयोग 

 इन्हें भी देखें 

 सन्दर्भ 

कालिका प्रसाद का वृहत् हिन्दी कोश, ज्ञानमण्डल लिमिटेड, वाराणसी, संस्करण: 1992, पृष्ठ: 684 से

 इन्हें भी देखें
 मुहावरा
श्रेणी:खेल 
श्रेणी:भारत में खेल
en:Dice
खपरैल

right|thumb|300px|खपरैल से ढकी हुई घर की छत
किसी मिट्टी, पत्थर, धातु, काच आदि कठोर पदार्थ से बने टुकड़े को खपरे या खपरैल (टाइल) कहते हैं। ग्रामीण भारत में घरों पर छाया का मुख्य साधन है,  उपयोग प्रायः छत, फर्श, दीवार आदि ढकने में होता है।

 भारतीय खपरैल और चौके 
भारतवर्ष में मिट्टी की पकाई हुई खपरैल तथा चौके तीन प्रकार के बनाए जाते है :

(१) छत के लिए विभिन्न प्रकार की खपरैलें तथा चौके
(२) फर्श के लिए चौके
(३) नाली के लिए नाल तथा अर्धगोल खपरैल आम भाषा मे घारिया बोला जाता है।

इनके अलावा चीनी मिट्टी के ग्लेज किए हुए तथा सीमेंट के चौके फर्श तथा दीवाल पर जड़ने के लिए भी बनाए जाते हैं, जो कई आकृतियाँ तथा रंगों के होते हैं। 
right|thumb|300px|तमिलनाडु के ग्रामीण क्षेत्र में खपरैल की छत
छत छाने के लिए ऐसबेस्टस तथा अन्य वस्तुओं के भी तरह तरह के चौके अथवा टाइलें भिन्न-भिन्न आवश्यकताओं के लिए प्रयोग में आती हैं जैसे संगमरमर, स्लेट, टेराकोटा इत्यादि के चौके।

मिट्टी के चौके और खपरैल प्राय: उसी प्रकार बनाई जाती हैं जैसे ईंट पर इनके बनाने में अधिक मेहनत और ध्यान देना पड़ता है। इन खपरैलों तथा चौकों की तरह तरह की डिजाइनों के लिए फर्मा बहुत सावधानी से तथा सच्चा बनाना पड़ता है और उनके पकाने और निकासी में बहुत सावधानी रखनी पड़ती है।

भारत में छत छाने के लिए स्थानीय देशी खपरैल से लेकर स्यालकोट, इलाहाबाद, मंगलोर इत्यादि में अच्छे मेल की खपरैल काफी बनती थीं, पर इनका प्रचलन अब धीरे-धीरे सीमेंट कंक्रीट तथा प्रबलित ईटों (reinforecd-bricks) के कारण कम होता जा रहा है।

देशी खपरैलों में दो प्रकार की खपरैलें अधिक प्रचलित हैं। एक में दो अधगोली नालीदार खपरैलें एक दूसरे पर आैंधाकर रख दी जाती हैं। दूसरे में दो चौकोर चौके, जिनके किनारे, थोड़ा सा ऊपर मुड़े रहते हैं, अगल बगल रखकर उन दोनों के ऊपर एक अधगोली खपरैल उलटकर रख दी जाती है, जिससे दोनों चौकों के बीच की जगह ढक जाए। करीब १,२०० खपरैलें १०० वर्गफुट छत छाने के लिए अपेक्षित होती हैं।

मँगलोर चौके चिपटे होते हैं। इनमें आपस में एक दूसरे को फँसाने के लिए खाँचा बना रहता है। करीब १३० दक्षिणी चौके या १०० कानपुरी चौके १०० वर्गफुट छत छाने के लिए आवश्यक होते हैं।
right|thumb|300px|विभिन्न प्रकार के खपरैल
इलाहाबादी टाइल से एकहरी या दोहरी छवाई की जाती है। उभरे हुए भाग (ridge), कटि प्रदेश (hip) तथा निम्न भूमि (valley) के लिए विशेष टाइलें बनानी पड़ती हैं। नाली के लिए जो टाइल या चौके बनते हैं, या तो चिपटे

बनाकर सुखाने तथा पकाने से पहले लकड़ी के गोल फर्मे पर मोड़ लिए जाते हैं, अथवा आरंभ में ही अधगोले के आकार में मशीन द्वारा ढाल लिए जाते हैं। ग्लेज़ किए हुए चीनी मिट्टी के चौके महँगे होते हैं और स्नानागार अस्पताल तथा अन्य स्थानों पर सौंदर्य तथा सफाई के विचार से फर्श या दीवाल में सीमेंट द्वारा बैठा दिए जाते हैं। अब सीमेंट के मोज़ेइक टाइल भी बहुत बनने लगे हैं और इनका प्रचलन दिन पर दिन बढ़ता जा रहा है। ये सब कई डिजाइनों तथा रंगों के बनते हैं और इनसे बने फर्श बहुत सुंदर लगते हैं।

श्रेणी: निर्माण
नेफ़ा

thumb|right|350px|१९६३ में नेफ़ा के उपविभाग
नेफ़ा (NEFA), जो नॉर्थ-ईस्ट फ़्रंटियर एजेंसी (North-East Frontier Agency, अर्थ: उत्तर-पूर्व सीमांत प्रदेश) का संक्षिप्तिकरण था, ब्रिटिश राज काल का और स्वतंत्र भारत में १९७२ तक का एक प्रशासनिक विभाग था। १९७२ में यह अरुणाचल प्रदेश नामक केन्द्र प्रशासित क्षेत्र बन गया और फिर १९८७ में इसे पूर्ण राज्य का दर्जा मिल गया। १९७४ तक इसका प्रशासनिक मुख्यालय शिलांग था लेकिन उसके बाद बदलकर ईटानगर हो गया।Bose, Manilal (1997). History of Arunachal Pradesh, New Delhi: Concept Publishing Company, ISBN 81-7022-665-1

 इन्हें भी देखें
अरुणाचल प्रदेश

 सन्दर्भ 

श्रेणी:अरुणाचल प्रदेश का इतिहास
धारक भित्‍ति

right|thumb|300px|पत्थर की बनी धारक भित्ति
उस भित्ति (दीवार) को धारक भित्ति (Retaining wall) कहते हैं जो अप्राकृतिक प्रवणता (स्लोप) वाली मिट्टी को कटकर गिरने से बचाने के लिए निर्मित की जाती हैं। उदाहरण के लिए, किसी पहाड़ी स्थान पर सड़क के किनारे धारक भित्ति बनानी पड़ती है ताकि सड़क पर मिट्टी और पत्थर न गिरने पाएँ।

यह भित्ति कांक्रीट, ईंट, पत्थर, आदि से बनायी जाती है। धारक भित्ति का उपयोग अन्य कार्यों के लिए भी किया जाता है, जैसे बेसमेण्ट का निर्माण, नालियाँ बनाने में आदि। पानी आदि रोकने के लिए भी इसका प्रयोग होता है। इन भित्तियों पर क्षैतिज दिशा में भी बल लगता है जो भित्ति द्वारा रोकी गई मिट्टी की प्रकृति पर निर्भर करता है।
अतः धारक भित्ति के डिजाइन में इन क्षैतिज बलों की गणना महत्वपूर्ण है।

 कुछ प्रमुख प्रकार की धारक भित्तियाँ
640px|thumb|center|कुछ प्रमुख प्रकार की धारक भित्तियाँ

सन्दर्भ
श्रेणी: निर्माण
कंगला महल

thumb|upright=2.5
thumb|200px|इम्फाल में कंगला महल का मुख्यद्वार
कंगला महल (Kangla Palace) या कंगला किला (Kangla Fort) मणिपुर की राजधानी इम्फाल में स्थित एक पुराना महल (किला) है। यह इम्फाल नदी के दोनों (पूर्वी और पश्चिमी) किनारों पर विस्तृत है लेकिन अब इसके अधिकतर भाग के खंडहर ही बचे हैं। मणिपुरी भाषा में 'कंगला' का अर्थ 'सूखी भूमि' होता है और यह महल प्राचीनकाल में मणिपुर के मेइतेइ राजाओं का निवास हुआ करता था। सम्राट तंगजा लीला पखंगबा के शासनकाल १४४५ ईसा पूर्व (१५वीं शताब्दी ईसा पूर्व) से लेकर, कई राजवंशों के शासकों का राजकाज यहीं से चलता था।  हालांकि महत्वपूर्ण उन्नत विकास नोंगडा लाइरेन पखंगबा (३३ ई. - १५३ ई.) के बाद के काल में आयोजित किया था। 

मणिपुर के प्राचीन इतिहास-ग्रंथ 'चैथारोल कुम्माबा' के अनुसार इस स्थान पर महल ३३ ईसवी से खड़ा था हालांकि यहाँ समय के साथ-साथ नए निर्माण होते रहे।Forts & Palaces of India: Sentinels of History, Bindu Manchanda, Page 137, Roli Books Private Limited, 2006, ISBN 9788174363817, ... The Kangla Fort holds deep historical, cultural and religious significance for the people of Manipur. It was the capital of the kingdom of Manipur, and became the centre for administration, trade and commerce, as well as culture and religion ...

चित्र

 इन्हें भी देखें
मेइतेइ लोग

अन्य वेबसाइट
 http://e-pao.net/epSubPageExtractor.asp?src=manipur.Kangla.Kangla_A_Place_Where_The_Kingdom_Of_Manipur_Established
 https://imphalwest.nic.in/tourist-place/kangla/
 https://www.oyorooms.com/travel-guide/kangla-fort-guide/amp/
 https://www.incredibleindia.org/content/incredibleindia/en/destinations/imphal/kangla-fort.html
 https://www.makemytrip.com/travel-guide/imphal/kangla-fort-monuments.html
 https://www.goibibo.com/destinations/imphal/places-to-visit-in-imphal/kangla-fort-3826591515864946284/?mode=amp
 https://www.livehistoryindia.com/amp/story/amazing-india%2F2017%2F06%2F14%2Fthe-sentinel-fort-of-manipur 
 https://www.tripadvisor.in/Attraction_Review-g668045-d3179245-Reviews-Kangla_Fort-Imphal_Imphal_West_District_Manipur.html
अग्रिम पठन
 http://e-pao.net/epPageSelector.asp?src=Kangla&ch=manipur
 http://e-pao.net/GP.asp?src=29..041112.nov12
 http://e-pao.net/GP.asp?src=1..211104.nov04

 सन्दर्भ 

श्रेणी:मणिपुर का इतिहास
श्रेणी:मणिपुर में पर्यटन आकर्षण
एलसी परिपथ

right|thumb|250px|Lऔर C से बना परिपथ (बैण्डपास फिल्टर)

LC का उपयोग किसी नियत आवृत्ति का वैद्युत संकेत उत्पन्न करने के लिया किया जाता है। इसके अलावा इसे किसी जटिल संकेत में से किसी निश्चित आवृत्ति के संकेत को चुनने (फिल्टर करने) के लिए भी काम में लाया जाता है। इस कारण LC परिपथ बहुत से एलेक्ट्रानिक युक्तियों में प्रयुक्त होते हैं, जैसे रेडियो में कंपित्र (आसिलेटर), फिल्टर, ट्यूनर और आवृत्ति मिश्रक (frequency mixers) के रूप में प्रयोग किया जाता है।

LC परिपथ एक आदर्शीकृत परिपथ है जो इस मान्यता पर बनाया गया है कि इस परिपथ में प्रतिरोध अनुपस्थित या शून्य है और इस कारण ऊर्जा का ह्रास शून्य है। किन्तु किसी भी व्यावहारिक LC परिपथ में कुछ न कुछ ऊर्जा ह्रास अवश्य होगा। यद्यपि कोई भी परिपथ शुद्ध रूप में LC नहीं है फिर भी इस आदर्श परिपथ का अध्ययन समझ विकसित करने के लिए उपयोगी है।

LC  अनुनादी परिपथ वह परिपथ है जिसमे आरोपित वोल्टेज की आवृति परिपथ की स्वाभाविक आवृति के बराबर होत RAMANAND kumar

 अनुनाद 
 श्रेणीक्रम में जुड़े हुए RLC
thumb|श्रेणीक्रम में जुड़ा RLC परिपथ

 समान्तर क्रम में जुड़े हुए RLC
thumb|समान्तर क्रम में जुड़ा RLC परिपथ

 अनुनाद आवृत्ति 
right|thumb|250px|प्रेरकत्व और संधारित के बीच ऊर्जा के स्थानान्तरण का चक्र
LC परिपथ का कम्पन की आवृत्ति L तथा C के मान पर निर्भर करती है। कम्पन की कोणीय आवृत्ति (रेडियन प्रति सेकेण्ड) निम्नलिखित सूत्र से दी जाती है।

तथा आवृत्ति हर्ट्ज में,

अनुनाद की स्थिति में (अर्थात् अनुनाद आवृत्ति पर),
 श्रेणीक्रम RLC का प्रतिबाधा = R
 समान्तर क्रम RLC का प्रतिबाधा = R

स्पष्ट है कि यदि ऊर्जाह्रास से रहित परिपथ हो (अर्थात् केवल R और L हों) तो
 श्रेणीक्रम RLC का प्रतिबाधा = ०
 समान्तर क्रम RLC का प्रतिबाधा = अनन्त

 इन्हें भी देखें
 आर एल सी परिपथ

श्रेणी:विद्युत परिपथ
डी-वर्ग प्रवर्धक

right|thumb|300px|डी-वर्ग प्रवर्धक का ब्लॉक आरेख
right|thumb|300px|डी-वर्ग प्रवर्धक का का एक बोर्ड
डी-वर्ग प्रवर्धक (क्लास - D एम्प्लिफायर) वह प्रवर्धक है जिसके निर्गम चरण में लगी एलेक्ट्रॉनिक युक्तियाँ स्विच की तरह काम करके आवश्यक आउटपुट प्रदान करती हैं। इस कारण यह सबसे अधिक दक्षता वाला प्रवर्धक है। इसके निर्गम चरण में प्रायः पॉवर मॉसफेट का उपयोग किया जाता है जो या तो पूर्णतः चालू (ऑन) होतीं हैं या पूर्णतः बन्द (ऑफ)। आन से ऑफ या ऑफ से ऑन होने में आदर्शतः शून्य समय लगता है।

डी-वर्ग प्रवर्धक प्रायः श्रव्य आवृत्ति के शक्ति प्रवर्धक के रूप में काम में लाये जाते हैं। 

 विशेषताएँ
 से स्विचिंग प्रवर्धक हैं।
 इनकी दक्षता सर्वाधिक होती है।
 इनका परिपथ तीन भागों से बना होता है- 
(1) PWM जनित्र, 
(2) स्विच करने वाला चरण, 
(3) लो-पास फिल्टर।
 इसका आउटपुट चरण हाफ-ब्रिज हो सकता है या फुल-ब्रिज।
 इनमें ऊर्जा का प्रवाह लोड से डीसी सप्लाई की तरफ भी होता रहता है।
 बहुत अधिक आवृत्ति पर स्विचिंग होने के कारण ई एम आई (विद्युतचुम्बकीय व्यतिकरण) की समस्या भी हो सकती है।

इन्हें भी देखें
श्रव्य प्रवर्धक (ऑडियो ऐम्प्लिफायर)
शक्ति प्रवर्धक (पॉवर ऐम्प्लिफायर)

 बाहरी कड़ियाँ
Class D Audio Amplifier Basics (Application Note AN-1071)

श्रेणी:प्रवर्धक
कुट्टिम

thumb|250px|कॉन्क्रीट से बनी कुट्टिम
thumb|250px|इटली में पत्थरों से बनी कुट्टिम
कुट्टिम (pavement)  ऐस्फाल्ट, पत्थर या खपरैल (टाइल) से बनी संरचना है जो फर्श या किसी मार्ग पर लगायी जाती है। 

 शब्दोत्पत्ति 
संस्कृत में कुट्ट का अर्थ प्रहार कर-कर के ठूसकर सख़्त कर देने को कहते हैं और इस तरह से निर्मित किसी वस्तु को कुट्टिम कहते हैं।"A Grammar of the Sanskrîta Language," Charles Wilkins, W. Bulmer & Co, London, 1808, "... कुट्ट Pounded, कुट्टिम Effected by pounding ..." आधुनिक काल में यह शब्द हर प्रकार की ऐसी सख़्त सतह के लिए प्रयोगित है जो चलने या वाहन चलाने के लिए इमारतों से बाहर खुले वातावरण में बनाई गई हो।

 इन्हें भी देखें
 सड़क
 ऐस्फाल्ट
 सड़क सतह

 सन्दर्भ 

*
श्रेणी:निर्माण सामग्री
श्रेणी:कंक्रीट
श्रेणी:फ़र्श
श्रेणी:सड़कें
सफ़ेद गिद्ध

thumb|right|300px|स्पेन के मैड्रिड स्थित एक चिड़ियाघर में सफ़ेद गिद्ध
सफ़ेद गिद्ध (Egyptian Vulture) (Neophron percnopterus) पुरानी दुनिया (जिसमें दोनों अमरीकी महाद्वीप शामिल नहीं होते) का गिद्ध है जो पहले पश्चिमी अफ़्रीका से लेकर उत्तर भारत, पाकिस्तान और नेपाल में काफ़ी तादाद में पाया जाता था किन्तु अब इसकी आबादी में बहुत गिरावट आयी है और इसे अंतर्राष्ट्रीय प्रकृति संरक्षण संघ ने संकटग्रस्त घोषित कर दिया है। भारत में जो उपप्रजाति पाई जाती है उसका वैज्ञानिक नाम (Neophron percnopterus ginginianus) है। उत्तर भारत के अलावा भारत में अन्य जगह यह प्रवासी पक्षी है।
 विवरण 
thumb|left|उड़ान भरता हुआ सफ़ेद गिद्ध
इसकी विभिन्न उपजातियों के रंगों में मामूली फेरबदल दिखने को मिलती है तथा जिन क्षेत्रों में यह रहता है उसके आधार पर भी रंगों में अन्तर पाया जाता है जैसे चेहरे का रंग ज़र्द पीले से लेकर नारंगी तक हो सकता है और पंखों का रंग सलेटी से लेकर कत्थई रंग का हो सकता है। इसके डैनों का अन्दरुनी अगला भाग और गले से लेकर पूँछ तक का अन्दरुनी भाग सफ़ेद होता है और उड़ते समय निचे से देखने वाले को यह सफ़ेद नज़र आता है। इसी कारण से इसका हिन्दी नाम सफ़ेद गिद्ध पड़ा।
thumb| Neophron percnopterus

 आहार 
सफ़ेद गिद्ध अपने अन्य प्रजाति के पक्षियों की तरह मुख्यतः लाशों का ही सेवन करता है लेकिन यह अवसरवादी भी होता है और छोटे पक्षी, स्तनपायी और सरीसृप का शिकार कर लेता है। अन्य पक्षियों के अण्डे भी यह खा लेता है और यदि अण्डे बड़े होते हैं तो यह चोंच में छोटा पत्थर फँसा कर अण्डे पर मारकर तोड़ लेता है।

 आवास 
दुनिया के अन्य इलाकों में यह चट्टानी पहाड़ियों के छिद्रों में अपना घोंसला बनाता है लेकिन भारत में इसको ऊँचे पेड़ों पर, ऊँची इमारतों की खिड़कियों के छज्जों पर और बिजली के खम्बों पर घोंसला बनाते देखा गया है। पत्थर से अण्डे तोड़ने के अलावा इसको एक अन्य औज़ार का इस्तेमाल करते हुये भी देखा गया है। घोंसला बनाते समय यह छोटी टहनी चोंच में पकड़कर जानवरों की खाल के बालों को टहनी में लपेटकर अपने घोंसले में रखता है जिससे घोंसले का तापमान बाहर के तापमान से अधिक रहता है।
 पतन 
यह जाति आज से कुछ साल पहले अपने पूरे क्षेत्र में पर्याप्त आबादी में पायी जाती थी। १९९० के दशक में इस जाति का ४०% प्रति वर्ष की दर से ९९% पतन हो गया। इसका मूलतः कारण पशु दवाई डाइक्लोफिनॅक (diclofenac) है जो कि पशुओं के जोड़ों के दर्द को मिटाने में मदद करती है। जब यह दवाई खाया हुआ पशु मर जाता है और उसको मरने से थोड़ा पहले यह दवाई दी गई होती है और उसको सफ़ेद गिद्ध खाता है तो उसके गुर्दे बंद हो जाते हैं और वह मर जाता है। अब नई दवाई मॅलॉक्सिकॅम meloxicam आ गई है और यह हमारे गिद्धों के लिये हानिकारक भी नहीं हैं। जब इस दवाई का उत्पादन बढ़ जायेगा तो सारे पशु-पालक इसका इस्तेमाल करेंगे और शायद हमारे गिद्ध बच जायें।
 संरक्षण 
भारत सरकार ने अब पशुओं के लिए डाइक्लोफिनॅक (diclofenac) दवाई का इस्तेमाल बन्द करवा दिया है।

 इन्हें भी देखें
भारतीय गिद्ध (Gyps indicus)
लंबी चोंच का गिद्ध (Gyps tenuirostris)
लाल सिर वाला गिद्ध (Sarcogyps calvus)
बंगाल का गिद्ध (Gyps bengalensis) 
 बाहरी कड़ियाँ
Drugs firms told to do more to prevent vulture extinctions

 सन्दर्भ 

श्रेणी:भारत के पक्षी
श्रेणी:गिद्ध
हीरोन का सूत्र

right|thumb|250px|एक त्रिभुज जिसकी भुजाएँ a, b तथा c हैं।
ज्यामिति में हीरोन का सूत्र त्रिभुज की तीनों भुजाएँ ज्ञात होने पर उसका क्षेत्रफल निकालने का एक सूत्र है। इसे हीरो का सूत्र भी कहते हैं। सूत्र का यह नाम अलेक्ज़ैंड्रिया के हीरोन के नाम पर पड़ा है।

इस सूत्र के अनुसार, यदि किसी त्रिभुज की तीन भुजाएँ a, b और c हों तो उसका क्षेत्रफल

जहाँ s उस त्रिभुज का अर्धपरिमाप है, अर्थात्

हीरोन का सूत्र चक्रीय चतुर्भुज का क्षेत्रफल निकालने के लिए ब्रह्मगुप्त के सूत्र की एक विशेष स्थिति (केस) है। ब्रह्मगुप्त का सूत्र यह है:

जहाँ, 

उदाहरण
एक त्रिभुज की भुजाएँ 3, 4 तथा 5 हैं। 
 
इसका अर्धपरिमाप 

इसका क्षेत्रफल:

उत्पत्ति
thumb
पार्श्व चित्र में  त्रिभुज का आधार है तथा  उसकी ऊँचाई। अतः इस त्रिभुज का क्षेत्रफल 

कोज्या सूत्र के अनुसार,  

अतः  ,

अतः

श्रेणी:ज्यामिति
श्रेणी:त्रिभुज
श्रेणी:क्षेत्रफल
ब्रह्मगुप्त का सूत्र

ब्रह्मगुप्त का सूत्र किसी चक्रीय चतुर्भुज का क्षेत्रफल निकालने का सूत्र है यदि उसकी चारों भुजाएँ ज्ञात हों। उस चतुर्भुज को चक्रीय चतुर्भुज कहते हैं जिसके चारों शीर्षों से होकर कोई वृत्त खींचा जा सके।I

 सूत्र 
right|thumb|200px|a, b, c, d भुजाओं वाला चक्रीय चतुर्भुज
यदि किसी चक्रीय चतुर्भुज की भुजाएँ a, b, c, तथा d हों तो उसका क्षेत्रफल

 

जहाँ s उस चक्रीय चतुर्भुज का अर्धपरिमाप है, अर्थात्

 

ज्ञातव्य है कि हीरोन का सूत्र, ब्रह्मगुप्त के सूत्र की एक विशेष स्थिति है जब d=0. क्योंकि एक भुजा के शून्य हो जाने पर चतुर्भुज, त्रिभुज बन जाता है और प्रत्येक त्रिभुज 'चक्रीय' है (सभी त्रिभुजों के तीनों शीर्षों से होकर वृत्त खींचा जा सकता है।)।

उपर्युक्त नियम ब्राह्मस्फुटसिद्धान्त के गणिताध्याय के क्षेत्रव्यवहार के श्लोक १२.२१ में वर्णित है-
  स्थूलफलम् त्रिचतुर्भुज-बाहु-प्रतिबाहु-योग-दल-घातस्। 
  भुज-योग-अर्ध-चतुष्टय-भुज-ऊन-घातात् पदम् सूक्ष्मम् ॥

 (त्रिचतुर्भुज (चक्रीय चतुर्भुज) का स्थूल क्षेत्रफल (appx। area) उसकी आमने-सामने की भुजाओं के योग के आधे के गुणनफल के बराबर होता है। तथा 
 सूक्ष्म क्षेत्रफल (exact area) भुजाओं के योग के आधे में से भुजाओं की लम्बाई क्रमशः घटाकर और उनका गुणा करके वर्गमूल लेने से प्राप्त होता है। )

 विशेष स्थितियाँ
वर्ग के लिए :  अतः 

आयत के लिए:  अतः 

त्रिभुज के लिए:  रखने पर हीरोन का सूत्र मिलता है।

 उपपत्ति 
right
माना चक्रीय चतुर्भुज ABCD की भुजाएँ p, q, r, s हैं। अतः ABCD का क्षेत्रफल त्रिभुज ADB तथा BCD के क्षेत्रफल के योग के बराबर होगा।

चूंकि ABCD चक्रीय चतुर्भुज है, अतः

तथा

 -- (१)

त्रिभुज ADB अत्था BDC में कोज्या सूत्र लगाने पर

चूँकि : अतः cos C = -cos A ; अतः

यह मान समीकरण (१) में रखने पर,

 रखने पर

इतिसिद्धम्

सामान्यीकरण
यदि दिया हुआ चतुर्भुज चक्रीय चतुर्भुज न हो तो उसके क्षेत्रफल के लिये व्यंजक दिया जा सकता है।

माना किसी चतुर्भुज की भुजाएँ a, b, c, हैं तथा उसके आमने-सामने के कोणों का योग 2θ हो तो
 
यह ब्रेटश्नीडर का सूत्र (Bretschneider's formula) कहलाता है।

सन्दर्भ

इन्हें भी देखें
 ब्रह्मगुप्त
 चक्रीय चतुर्भुज
 ब्रह्मगुप्त प्रमेय
 ब्रह्मगुप्त सर्वसमिका

बाहरी कड़ियाँ
Brahmagupta’s derivation of the area of a cyclic quadrilateral

श्रेणी:क्षेत्रफल
श्रेणी:ज्यामिति
श्रेणी:ब्रह्मगुप्त
काकोरी (मंगल ग्रह)

thumb|मंगल ग्रह पर कुछ बहुत बड़े-बड़े क्रेटर्स का चित्र
काकोरी (मंगल ग्रह) पृथ्वी से करोड़ों मील दूर मंगल ग्रह पर स्थित एक क्रेटर का नाम है। इसका व्यास 29.7 किलोमीटर है और यह मंगल ग्रह के अक्षांश 41.8 व देशांतर 29.9 पर स्थित है। सन् 1976 में इसका नामकरण भारत के एक ऐतिहासिक शहर काकोरी के नाम पर किया गया था।Categories for Naming Features on Planets and Satellites , Gazetteer of Planetary Nomenclature, USGS Astrogeology Science Center, [NASA]

 सन्दर्भ 

 बाहरी कड़ियाँ
 काकोरी (मंगल ग्रह) - जियोहैक पर काकोरी क्रेटर की स्थिति
 मंगल ग्रह पर काकोरी - जिसमें चित्र को बड़ा करके दिखाया गया है
 मंगल ग्रह पर क्रेटर्स की सूची - अंग्रेजी विकिपीडिया से

श्रेणी:मंगल ग्रह
विद्युतदर्शी

विद्युत्दर्शी (Electroscopoe) का प्रयोग विद्युत आवेश के संसूचन और मापन में होता है। विद्युत्दर्शी सबसे प्राचीन विद्युत उपकरण है। सन् १७८७ के पहले कई प्रकार के विद्युत्दर्शी बने जो मुख्यत: आवेशित पिथ गुट का (सरकंडे के गूदे की गोली) के प्रतिकर्षण का उपयोग करते थे। 

 स्वर्णपत्र विद्युत्दर्शी 
right|thumb|300px|स्वर्णपत्र विद्युत्दर्शी में विद्युतस्थैतिक प्रेरण के कारण फैली हुई पत्तियाँ
सन् १७८७ में ही ऐब्राहिम बेनेट (Abrahim Benett) ने स्वर्णपत्र विद्युत्दर्शी (Goldleaf electroscope) बनाया जिसका प्रयोग आज तक होता है। एक अत्यंत पतला स्वर्णपत्र पीतल की चपटी छड़ी से लटका रहता है। इस पीतल के छड़ के ऊपरी भाग में एक गोल चकती लगी रहती है। यह स्वर्णपत्र वाला छड़ एक धातु के बक्स में ऐंबर (amber) द्वारा विद्युत रोधी करके लगा रहता है। यह बक्स पृथ्वी से संबंद्ध रहता है और इसमें एक खिड़की बनी रहती है जिसके द्वारा स्वर्णपत्र का निरीक्षण हो सकता है। यदि चकती को किसी आवेशित वस्तु से छू दिया जाए तो छड़ और स्वर्णपत्र दोनों ही आवेशित हो जाते हैं। पारस्परिक प्रतिकर्षण के कारण स्वर्णपत्र छड़ से दूर हट जाता है। स्वर्णपत्र का विक्षेप अवेश की मात्रा का समानुपाती होता है। स्वर्णपत्र का विक्षेप एक पैमाने पर नापा जा सकता है। विक्षेप के विशुद्ध ज्ञान के लिए सूक्ष्मदर्शी का प्रयोग करते हैं। कुछ विद्युत्दर्शी में पीतल की छड़ के नीचे वाले छोर पर दो स्वर्णपत्र लगे रहते हैं। आवेश तथा विभव निम्नलिखित सूत्र से संबंधित हैं -
 धारिता = आवेश/विभव

स्वर्णपत्र के विक्षेप से आवेश की मात्रा का मापन हो सकता है और विद्युद्दर्शी की धारिता निश्चित होती है। अत: विभव का भी मापन हो सकता है।

साधारण स्वर्णपत्र विद्युद्दर्शी की धारिता बहुत कम होती है; इस कारण यह विभव के प्रतिकम सुग्राही होती है। उसकी सुग्राहिकता बढ़ाने के लिए केवल एक पत्र और साथ में एक संधारित्र का भी प्रयोग करते हैं। ऐसे विद्युतदर्शी को संघारित्र विद्युत्दर्शी (Condenslng electroscope) कहते हैं।

रेडियो एक्टिवता के अविष्कार के बाद यह पता चला कि कुछ वस्तुओं से ऐसी किरणें निकलती हैं जो किसी आवेशित पिंडों को निरावेशित करती हैं। यदि किसी रेडियोएक्टि तत्व के पास एक आवेशित विद्युद्दर्शी रखा जाए तो वह निरावेशित होने लगेगा और स्वर्णपत्रिका विक्षेप घटने लगेगा। विक्षेप घटने की दर रेडियोएक्टिव किरणों की शक्ति की समानुपाती होगी। इस कारण विद्युत्दर्शी का प्रयोग बहुत होने लगा और अब कई सुधरे प्रकार के विद्युत्दर्शी बनने लगे हैं। उनमें से सी. टी. आर. विल्सन (C. T. R. Wilson) का तिरछा स्वर्णपत्र विद्युत्दर्शी विशेष उल्लेखनीय है।

इसमें एक पट्टिका पर जो सूक्ष्ममापी पेच से आगे पीछे चलाई जा सकती है, २०० वोल्ट का विभव लगाया जाता हैं। एक अत्यंत पतला स्वर्णपत्र, एक पीतल के छड़ के छोर पर लगा रहता है। दोनों ही एक धातु के बक्स में ऐंवर (amber) द्वारा पृथ्क्कृत करके लगाये रहते हैं। यह धातु का बक्स टेढ़ा रखा जाता है और इसमें काँच की एक खिड़की बनी रहती है जिसके द्वारा स्वर्णपत्र का निरीक्षण किया जाता है। पहले स्वर्णंपत्रवाले छड़ को धातु के बक्स से जोड़ दिया जाता है और बक्स को इतना टेढ़ा किया जाता है कि स्वर्णपत्र काँच की खिड़की के सामने आकर सूक्ष्मदर्शी में दिखाई पड़ने लगे। इसके बाद स्वर्णपत्र वाली छड़ को उस आवेशित पिंड से संबद्ध कर दिया जाता है जिसका आवेश, विभव या निरावेश, पिंड से होने की दर ज्ञात करना रहता है। यह उपकरण अत्यंत सुग्राही होता है और इसकी सुग्राहिता बक्स के टेढ़ेपन, बक्स के आयतन, पट्टिका के विभव और उसकी स्वर्णपत्र से दूरी पर निर्भर रहती है। इससे आवेश में १०-१६ कूलॉम प्रति सेकंड परिवर्तन नापा जा सकता है।

श्रेणी:विद्युत उपकरण
कर्ण झील

कर्ण झील हरियाणा के करनाल शहर के पास स्थित है।
यह राज्य की राजधानी चंडीगढ तथा राष्ट्रीय राजधानी दिल्ली दोनों से लगभग १२५ किमी की दूरी पर है। इस कारण से यह स्थान इन दो महत्वपूर्ण स्थानों के यात्रियों के लिये विश्राम स्थल का कार्य करता है।

 आवागमन 
 राष्ट्रीय राजमार्ग १ पर स्थित यह झील चंडीगढ तथा दिल्ली दोनों से लगभग १२५ किमी की दूरी पर है। 
 निकटतम रेलवे स्टेशन करनाल है।
 निकटतम हवाई अड्डे चंडीगढ तथा दिल्ली हैं।

 इतिहास व लोक मान्यता 
महाभारत के प्रमुख पात्र कर्ण को यह दुर्योधन ने इस प्रदेश का राज्य सौंपा था। ऐसी मान्यता है कि इस झील में कर्ण स्नान किया करते थे तथा इसी स्थान पर उन्होंने अपने कवच कुण्डल भगवान ईंद्र को दान किए थे, जिसके परिणामस्वरूप इतिहास में वे दानवीर कर्ण के नाम से प्रसिद्ध हुए।

मान्यता है कि इस स्थान को कर्ण ताल कहा जाता था, जो कालांतर में करनाल कहा जाने लगा।

 खानपान 
कर्ण झील पर मिलने वाला खाना 
 फास्टफूड कोर्ट 
 साउथ इंडियन फ़ूड 
 चाइनीस फ़ूड

 सन्दर्भ 

श्रेणी:भारत की झीलें
श्रेणी:करनाल
श्रेणी:हरियाणा में पर्यटन आकर्षण
समझ झरोखा

समझ झरोखा बच्चों की एक हिन्दी पत्रिका है। यह भोपाल से निकलनेवाली मासिक पत्रिका है। मध्यप्रदेश में आदिवासी शैक्षणिक संस्थाओं में अध्ययन करने वाले बच्चों के बौद्धिक विकास के लिए आदिम जाति कल्याण विभाग के अंतर्गत संचालित वन्या द्वारा मासिक बाल पत्रिका समझ झरोखा का प्रकाशन किया जा रहा है।
 सन्दर्भ 

 

श्रेणी:हिन्दी
श्रेणी:हिन्दी पत्रिकाएँ
श्रेणी:सामाजिक पत्रिकाएँ
श्रेणी:बाल पत्रिकाएँ
श्रेणी:बाल साहित्य
श्रेणी:हिन्दी साहित्य
मद्रास दिवस

right|thumb|210px|मद्रास दिवस ईस्ट इण्डिया कंपनी द्वारा सेंट जॉर्ज फोर्ट के निर्माण के लिए खरीदी गई जमीन के पुण्यस्मरण में मनाया जाता है
मद्रास दिवस (या मद्रास डे) तमिलनाडु राज्य की राजधानी मद्रास शहर (चेन्नई) में मनाया जाने वाला एक समारोह दिवस है। यह हर वर्ष 22 अगस्त के दिन मनाया जाता है और इसको यह नाम शहर के नाम पर मिला है। 1639 में इसी दिन ईस्ट इंडिया कंपनी ने कोरोमंडल तट पर जमीन खरीदी थी जहाँ उन्होंने मद्रास शहर की नींव रखी। यह जमीन सेंट जॉर्ज फोर्ट के निर्माण के लिए ब्रिटिश ईस्ट इण्डिया कंपनी द्वारा चन्द्रागिरी के महराजा से खरीदी गई थी। इस दिवस पर कई आयोजन आयोजित किए जाते हैं जिनमें शहर के नागरिक हिस्सा लेते हैं।

 सन्दर्भ 

श्रेणी:चेन्नई
श्रेणी:तमिलनाडु का इतिहास
निहारी

निहारी () पाकिस्तान, भारतNihari a la Mexican style , But if there is one dish that migrated from Delhi to Karachi and became a roaring success then it is none other than nihari, a curry with lots of red meat, a sprinkling of bheja (brain) and garnished with thin slices of ginger. और बांग्लादेशी पकवान है। इसे समान्यतः कम पकाये हुए भैंसे, मेमने अथवा बकरी के मास के सहित इनके मस्तिष्क या अस्थि मज्जा साथ परोसा जाता है।

==  यह पकवान मुख्यतः सुबह के समय खाया जाता है।
सुबह के नाश्ते पे खाने जानेवाला व्यंजन उत्तर भारतीय भाषाओं में निहारी कहते है।

 इतिहास 
कुछ स्रोतों के अनुसार: निहारी का उत्पत्ति मुग़ल साम्राज्य के पतन के समय अट्ठारवीं सदी के दौरान पुरानी दिल्ली (जामा मस्जिद एवं दरियागंज इलाकों में) हुआ। मुसलमान नवाब शुबह जल्दी उठकर निहारी का सेवन करते थे और बाद में लम्बे समय तक विराम करने के पश्चात दोपहर की नमाज पढ़ने जाते थे। उसके बाद यह मजदूर लोगों में भी प्रचलन में आ गयी और नाश्ते के रूप में प्रसिद्ध भोजन बना।

अन्य वैकल्पिक कथाओं के अनुसार यह वर्तमान उत्तर प्रदेश के लखनऊ की शाही रसोइयों से होते हुए प्रसिद्धि हासिल करने के बाद मुस्लिम नवाबों की रसोई में पहुँचा।

निहारी दक्षिण एशियाई मुसलमानों के समग्र भोजन के साथ विकसित हुआ। यह बांग्ला देश के कुछ भागो, मुख्यतः ढाका चिटगाँव में पुराने समाय से लोकप्रिय है। लोग एक पूरी रात के लिए इसे पकाते थे और सुबह सूर्योदय के समय इसका भोजन किया करते थे। यह पाकिस्तान में राष्ट्रीय व्यंजन के रूप में प्रसिद्ध खाद्य है। भोजन परोसते समय इसे थाली में चरपराहट और स्वाद के लिए रखा जाता है। यह भोजन में मूल रूप से चरपराहट और बनावट पर असंख्य विविधताएँ लाने में सहायक है।

 दवा के रूप में
निहारी का उपयोग जुकाम, नासास्त्राव और बुखार के समय घरेलू उपचार की तरह किया जाता है।What is Nihari? (निहारी क्या है)   पुरानी मनगढ़ंत कथाओं के अनुसार सैकड़ों वर्ष पूर्व दिल्ली में हाकिमों द्वारा इसे दवा के रूप में दिया जाता था।

 सर्वमान्यता 
निहारी मुख्यतः दिल्ली के मुस्लिमों का व्यंजन था जो पाकिस्तान की स्वतंत्रता के पश्चात बहुत से रसोइये कराची सहित कुछ पूर्वी भागों (जो अब बांग्लादेश में हैं) में विस्थापित हो गये और भोजनालय स्थापित कर लिए। कराची में, निहारी ने पुरी तरह से सफलता प्राप्त की और शीघ्र ही पुरे पाकिस्तान में लोकप्रिय हो गया।

 विविधता 
निहारी का हैदराबादी रूप में गोस्त अस्थि और जीभ को साथ में परोसा जाता है। निहारी के अन्य रूपों में कई ब्राण्ड कम्पनियों द्वारा शिघ्र पकने वाले मसाला व्यंजनों के प्रसार के कारण लोकप्रिय व्यंजन है।

लखनऊ में निहारी को बहुपरती कुल्चा के रूप में परोसा जाता है। यह गोल दरवाजा, चौक क्षेत्र के निकट की टुण्डे कबाब की दुकानों पर उपलब्द्ध है।

नल्ली निहारी इसका ही एक और रूपांतरण है जो मज्जा अस्ति के साथ बनाया जाता है।

 इन्हें भी देखें 

 सन्दर्भ 

बाहरी कड़ियाँ
 निहारी व्यंजन
 हाजी नूरा की निहारी
 निहारी व्यंजन बनाने के लिए विडियो
 पाया निहारी व्यंजन - हैदराबाद प्लैनेट डॉट कॉम
 खानापकाना डॉट कॉम पर निहारी व्यंजन

श्रेणी:पाकिस्तानी सूप और मुरब्बा
श्रेणी:पाकिस्तानी मांस व्यंजन
श्रेणी:मुहाजिर व्यंजन
श्रेणी:हैदराबादी खाना
श्रेणी:मुग़ल व्यंजन
श्रेणी:लाहौर व्यंजन
श्रेणी:दक्षिण एशियाई व्यंजन
निकोबार द्वीपसमूह

thumb|300x300px|निकोबार द्वीपसमूह एशिया में
thumb|300x300px|निकोबार द्वीपसमूह का नक्शा
निकोबार द्वीपसमूह है द्वीपसमूह भारत में। ये हिन्द महासागर में है और 150 किलोमीटर की दूरी आचेह, सुमात्रा से। अंडमान सागर है निकोबार द्वीपसमूह और थाईलैंड के बीच। ये 1,300 किलोमीटर की दूरी के बारे में स्थित भारत मुख्यभूमि से। राजनीतिक रूप से ये द्वीपसमूह अण्डमान और निकोबार द्वीपसमूह का हिस्सा है।

यूनेस्को ने बड़ा निकोबार को घोषित किया एक बायोस्फियर भंडार के विश्व नेटवर्क।  , The International Coordinating Council of UNESCO’s Man and the Biosphere Programme (MAB), added the following new sites to the World Network of Biosphere Reserves (WNBR) http://www.unesco.org/new/en/media-services/multimedia/photos/mab-2013/india/ .

 भूगोल और जनसंख्या वर्ग 
निकोबार द्वीपसमूह में 1,648.13 वर्ग किलोमीटर है और 36,844 लोग उनपर रहते हैं। द्वीपों में ही, तीन तरह के क्षेत्रों
होते हैं:

उत्तरी समूह:
 कार निकोबार
 बट्टिमालय 
केंद्रीय समूह:
 चौरा द्वीप, 
 तेरेस्सा द्वीप 
 बोमपुक 
 कत्चल द्वीप
 कमोर्ता
 नन्कोव्री द्वीप
 ट्रिन्केट द्वीप
 मन द्वीप
 तिल्लांगचोंग
दक्षिणी समूह:
 ग्रेट निकोबार
 लिटिल निकोबार 
 कोंदुल द्वीप
 पुलोमिलो द्वीप
 मेरोए 
इंदिरा प्वाइंट (6°45'10"N 93°49'36"E) है भारत का सबसे दक्षिणी जगह। 

 प्रकृति 
thumb|एक निकोबार कबूतर
निकोबार द्वीपों है महान द्वीप चाप का हिसा है चाप के द्वारा बनाई गई की टक्कर इंडो-ऑस्ट्रेलियाई प्लेट के यूरेशियाई प्लेट के साथ। ये टक्कर ने हिमालय को बनाया और इन्डोनेशियाई द्वीपों को उठा लिया। 

 विश्व बायोस्फीयर रिजर्व 
पर 31 मई, 2013 को यह सूचना मिली थी कि निकोबार द्वीप समूह घोषित किया गया है के रूप में विश्व बायोस्फीयर रिजर्व द्वारा यूनेस्को.

 इन्हें भी देखें 
 निकोबारी लोग
 निकोबारी भाषाएँ
 शॉपमें लोगों
 1881 निकोबार द्वीप समूह में भूकंपn
 ग्रेट निकोबार बायोस्फीयर रिजर्व
 ग्रेट निकोबार
 मलेशिया एयरलाइंस की उड़ान MH370
 हिंद महासागर

 सन्दर्भ 

श्रेणी:अण्डमान और निकोबार द्वीपसमूह
श्रेणी:हिन्द महासागर के द्वीपसमूह
श्रेणी:अण्डमान और निकोबार द्वीपसमूह के द्वीप
श्रेणी:भारत के क्षेत्र
श्रेणी:भारत के ज्वालामुखी
इज़राइल की संस्कृति

इज़राइल की संस्कृति विविध और गत्यात्मक है जिसमें पश्चिमी सांस्कृतिक प्रभाव के साथ-साथ पूर्वी संजातीय और धार्मिक परंपराओं का संश्लेषण संयोजित है। 1948 में आधुनिक इज़राइल राष्ट्र की स्थापना से बहुत पहले ही इज़राइली संस्कृति की जड़ें विकसित हो चुकि थीं। इसमें प्रवासी यहूदियों के इतिहास, 19वीं सदी के अन्तिम वर्षों में शुरू हुए ज़ियोनिस्ट आंदोलन की विचारधारा के साथ-साथ अरब इज़राइली आबादी व अन्य अल्पसंख्यकों के इतिहास और परंपराओं की झलक दिखती है।

तेल अवीव और येरुशलम को इज़राइल के मुख्य सांस्कृतिक केन्द्र माना जाता है। न्यूयॉर्क टाइम्स ने तेल अवीव को "शांत भूमध्य की राजधानी" वर्णित किया गया है, लोनली प्लैनेट ने रात के जीवन के लिए इसे शीर्ष दस शहरों में स्थान दिया है और नेशनल ज्योग्राफिक ने इसे शीर्ष दस समुद्र तट के शहरों में से एक कहा है।

इज़राइल में 200 से अधिक संग्रहालय हैं जो दुनिया में प्रति व्यक्ति संग्रहालयों की संख्या के अनुसार सबसे अधिक है। इन संग्रहालयों में सलाना लाखों आगंतुक आते हैं। मुख्य कला संग्रहालय तेल अवीव, येरुशलम, हाइफ़ा और हेर्ज़लिया में हैं। इज़राइल फिलहार्मोनिक ऑर्केस्ट्रा देश भर के आयोजन स्थलों के साथ-साथ विश्व के कई अन्य देशों में अपनी संगीत कला की प्रदर्शनी करता है। देश के लगभग हर शहर के अपने ऑर्केस्ट्रा हैं और ज्यादातर संगीतकारों की पृष्ठभूमि पूर्व सोवियत संघ है। इज़राइल के पारंपरिक लोक नृत्यों में होरा और येमेनाइट नृत्य शामिल हैं। इज़राइल की आधुनिक नृत्य कम्पनियाँ जैसे बातशेवा डांस कंपनी दुनिया भर में अत्यधिक प्रशंसित हैं। राष्ट्रीय थियेटर हबीमा 1917 में स्थापित किया गया था। इज़राइली फ़िल्म निर्माताओं और अभिनेताओं ने कई अंतरराष्ट्रीय फिल्म समारोहों में पुरस्कार जीते हैं। 1980 के दशक के बाद से इज़राइली साहित्य का व्यापक रूप से अनुवाद किया गया है और कई इज़राइली लेखकों को अंतरराष्ट्रीय मान्यता हासिल हुई है।

*
केल्विन सेतु

right|thumb|220px|केल्विन सेतु
thumb|केल्विन द्वि-सेतु का परिपथ

केल्विन सेतु (Kelvin bridge) छोटे प्रतिरोध (१ ओम से कम) को मापने वाला विद्युत उपकरण है। इसे 'केल्विन द्विसेतु' (Kelvin double bridge) भी कहते हैं। कुछ देशों में इसे 'थॉमसन सेतु' के नाम से भी जाना जाता है।

एक ओम से कम प्रतिरोध का मापन करने वाले उपकरण प्रायः 'लघु-प्रतिरोध ओह्ममापी', 'मिली-ओममापी' या 'माइक्रो-ओममापी' कहलाते हैं। कुछ वाणिज्यिक रूप से उपलब्ध केल्विन-सेतु १ माइक्रो ओम से लेकर 25 Ω तक के प्रतिरोधों के मापन में २% तक की मापन-यथार्थता देने में सक्षम हैं। 

 कार्य सिद्धान्त 
इस सेतु का कार्य ह्वीटस्टोन सेतु जैसा ही है। इसमें अन्तर केवल यह है कि इसमें कुछ अतिरिक्त प्रतिरोध भी हैं। ये कम मान वाले अतिरिक्त प्रतिरोध मापन की त्रुटियों को कम करने के उद्देश्य से लगाए गये हैं।

केल्विन-सेतु में दो 'अनुपाती भुजाएँ' (ratio arms) हैं। बाहरी अनुपाती भुजाओं में ज्ञात प्रतिरोध हैं जबकि आन्तरिक अनुपाती भुजाओं का उपयोग धारामापी के एक सिरे को समुचित बिन्दु पर जोड़ने में किया जाता है।

प्रतिरोधों को समंजित (ऐडजस्ट) करने के बाद जब यह सेतु संतुलित हो जाता है (धारामापी का विक्षेप शून्य हो जाता है) उस दशा में,

प्रतिरोध R का मान जितना कम हो सके उतना ही अच्छा है (जिस प्रतिरोध को मापना है, उससे कम मान का होना चाहिए)। इसीलिए इसे मोटे कॉपर रॉड से बनाया जाता है। यदि  की शर्त पूरी होती है तो (तथा R का मान छोटा है), तो समीकरण का अन्तिम पद नगण्य हो जाएगा तथा,

जो व्हीटस्टोन सेतु के तुल्य है।

 इन्हें भी देखें
 ह्वीटस्टोन सेतु
 ओममापी

 बाहरी कड़ियाँ
Kelvin Bridge
Kelvin Bridge KB3 Data Sheet
Valhalla 4100 ATC Low-Range Ohmmeter specifications
Methods of Measuring Electrical Resistance - Edwin F. Northrup, 1912, full-text on Google Books - see chapter 6

श्रेणी:विद्युत मापन
श्रेणी:मापन उपकरण
फैरड

फैरड (Farad; संकेत:F) धारिता की इकाई है। यह नाम अंग्रेज भौतिकशास्त्री माइकल फैराडे के नाम पर पड़ा है।

फैराड बहुत बड़ी इकाई है। अतः व्यवहार में माइक्रोफैराड, नैनोफैराड और पिकोफैराड आदि ही अधिक प्रयुक्त होते हैं। 
 1 फैराड = 106 माइक्रोफैराड = 109 नैनोफैराड = 1012 पिकोफैराड =96500C

 {|
|
 
|}

center|thumb|600px|विभिन्न धारिता और वोल्टता वाले संधारित्र
SI गुणक

श्रेणी:एस आई व्युत्पन्न इकाइयाँ